**Miestne zastupiteľstvo mestskej časti Košice-Staré Mesto**

U Z N E S E N I A

zo **VII.** zasadnutia Miestneho zastupiteľstva mestskej časti Košice-Staré Mesto, konaného dňa **07.11.2019**

**------------------------------------------------------------------------------------------------------------------------**

1. Schválenie zverejneného programu VII. zasadnutia Miestneho zastupiteľstva mestskej časti Košice-Staré Mesto
2. Spolufinancovanie projektu zo štrukturálnych a investičných fondov EÚ Operačný program Kvalita životného prostredia, prioritná os 4. Energeticky efektívne nízkouhlíkové hospodárstvo vo všetkých sektoroch, špecifický cieľ – Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území
3. Konanie vo veci ochrany verejného záujmu a zamedzenia rozporu záujmov podľa ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov

**Miestne zastupiteľstvo mestskej časti Košice-Staré Mesto**

U Z N E S E N I E

zo VII. zasadnutia Miestneho zastupiteľstva mestskej časti Košice-Staré Mesto

číslo 84 zo dňa 07.11.2019

**Schválenie zverejneného programu VII. zasadnutia Miestneho zastupiteľstva mestskej časti Košice-Staré Mesto**

**------------------------------------------------------------------------------------------------------------------------**

Miestne zastupiteľstvo mestskej časti Košice-Staré Mesto

podľa § 12 ods. 5 a 7 zákona č. 369/1990 Zb. o obecnom zriadení v znení neskorších predpisov

**schvaľuje**

body zverejneného programu VII. zasadnutia Miestneho zastupiteľstva mestskej časti Košice-Staré Mesto.

Ing. Igor Petrovčik

 starosta mestskej časti

Košice-Staré Mesto

 Podpísal dňa: 12.11.2019

Za správnosť: PhDr. Matúš Háber

 JUDr. Miroslav Rušin

**Miestne zastupiteľstvo mestskej časti Košice-Staré Mesto**

U Z N E S E N I E

zo VII. zasadnutia Miestneho zastupiteľstva mestskej časti Košice-Staré Mesto

číslo 85 zo dňa 07.11.2019

**Spolufinancovanie projektu zo štrukturálnych a investičných fondov EÚ Operačný program Kvalita životného prostredia, prioritná os 4. Energeticky efektívne nízkouhlíkové hospodárstvo vo všetkých sektoroch, špecifický cieľ – Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území**

**------------------------------------------------------------------------------------------------------------------------**

Miestne zastupiteľstvo mestskej časti Košice-Staré Mesto

**A. schvaľuje**

1. zabezpečenie spolufinancovania projektu „Rozvoj energetických služieb vo vybraných objektoch vo vlastníctve a správe mestskej časti Košice-Staré Mesto“ v rámci výzvy č. 53, kód výzvy OPKZP-PO4-SC441-2019-53,
2. zabezpečenie realizácie projektu po schválení žiadosti o NFP,
3. spolufinancovanie vo výške 5 % (t. j. max 2 882,13 Eur) z celkových oprávnených výdavkov projektu vo výške max. 57 642,59 Eur.

**B. žiada**

starostu mestskej časti Košice-Staré Mesto zabezpečiť všetky právne úkony súvisiace s  prípravou a realizáciou projektu vrátane uzavretia projektovej zmluvy.

Ing. Igor Petrovčik

 starosta mestskej časti

Košice-Staré Mesto

 Podpísal dňa: 12.11.2019

Za správnosť: PhDr. Matúš Háber

 JUDr. Miroslav Rušin

**Miestne zastupiteľstvo mestskej časti Košice-Staré Mesto**

U Z N E S E N I E

zo VII. zasadnutia Miestneho zastupiteľstva mestskej časti Košice-Staré Mesto

číslo 86 zo dňa 07.11.2019

**Konanie vo veci ochrany verejného záujmu a zamedzenia rozporu záujmov podľa ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov**

**------------------------------------------------------------------------------------------------------------------------**

Miestne zastupiteľstvo mestskej časti Košice-Staré Mesto

v konaní vo veci ochrany verejného záujmu a zamedzenia rozporu záujmov začatom dňa 26.09.2019 za porušenie čl. 7 ods. 1 písm. e) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov

**A. konštatuje, že**

v oznámení funkcií, zamestnaní, činností a majetkových pomerov, ktoré verejný funkcionár Ing. Igor Petrovčik podal za rok 2018 ako starosta mestskej časti Košice-Staré Mesto a poslanec Miestneho zastupiteľstva mestskej časti Košice-Staré Mesto v zmysle čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z., v časti C/majetkové pomery/d) existencia záväzku, ktorého predmetom je peňažné plnenie v menovitej hodnote presahujúcej 35-násobok minimálnej mzdy neuviedol existenciu záväzku a tým porušil čl. 7 ods. 1 písm. e) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov;

**B. ukladá**

verejnému funkcionárovi Ing. Igorovi Petrovčikovi, starostovi mestskej časti Košice-Staré Mesto v súlade s čl. 9 ods. 10 písm. b) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov pokutu v sume zodpovedajúcej trojnásobku mesačného platu verejného funkcionára;

**C.  oznamuje, že**

proti tomuto rozhodnutiu miestneho zastupiteľstva o uložení pokuty môže dotknutý verejný funkcionár podať návrh na jeho preskúmanie na Ústavný súd Slovenskej republiky v lehote 15 dní odo dňa doručenia rozhodnutia podľa čl. 9 ods. 6 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov;

**D. poveruje**

Mgr. art. Ľubicu Blaškovičovú, predsedníčku Komisie miestneho zastupiteľstva na ochranu verejného záujmu podpísaním a doručením rozhodnutia schváleného uznesenia Ing. Igorovi Petrovčikovi.

 Termín: do 30.11.2019

Ing. Igor Petrovčik

 starosta mestskej časti

Košice-Staré Mesto

 Podpísal dňa: 12.11.2019

Za správnosť: PhDr. Matúš Háber

 JUDr. Miroslav Rušin